**คณะกรรมการกิจการกระจายเสียง กิจการโทรทัศน์**

 

**และกิจการโทรคมนาคมแห่งชาติ (กสทช.)**

**87 ถนนพหลโยธิน 8 (ซอยสายลม) สามเสนใน พญาไท กรุงเทพฯ 10400**

**โทรศัพท์ 0-2271-0151 ต่อ 882, 182 โทรสาร : 0-2278-5493**

**E-Mail: digital@nbtc.go.th**

---------------------------------------------------------------------------------------------------------

**บอร์ดกระจายเสียง/กสทช. จัด Go Digital Workshop**

**แลกเปลี่ยนประสบการณ์จากผู้เชี่ยวชาญระดับนานาชาติ**

พ.อ. ดร. นที ศุกลรัตน์ รองประธานกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (รองประธาน กสทช.) กล่าวว่า สำนักงาน กสทช. ได้จัดการประชุมเชิงปฏิบัติการ Go Digital Workshop ขึ้น ระหว่างวันที่ ๑๐ – ๑๑ มกราคม ๒๕๕๖ ณ โรงแรม เดอะซายน์ เมืองพัทยา จ.ชลบุรี เพื่อเป็นการสร้างองค์ความรู้การในเปลี่ยนผ่านฯไปสู่โทรทัศน์ระบบดิจิตอล โดย แลกเปลี่ยนความรู้ ความคิดเห็น ปัญหา อุปสรรค และประสบการณ์กับผู้เชี่ยวชาญผู้ทรงคุณวุฒิจากต่างประเทศ

GO Digital Workshop ครั้งนี้ ได้เชิญ Dr. Paul G Flikkerma จาก Northern Arizona University สหรัฐอเมริกา, Professor David Crawford จาก University of Essex สหราชอาณาจักร และ Mr. Richard Womersley, Director of Spectrum Consulting with LS telcom มาบรรยายเกี่ยวกับกรอบความคิดพื้นฐานเกี่ยวกับการสื่อสารไร้สาย (Basic Concept for Wireless Communications (OFDM)), Practical Experience of Digital Transition และ ความรู้พื้นฐานเกี่ยวเทคโนโลยี DVB-T2

องค์ความรู้ และการแลกเปลี่ยนความเห็นในด้านต่างๆ จะเป็นประโยชน์ต่อการกำหนดแนวทางบริหารกระบวนการการเปลี่ยนผ่านฯ ไปสู่โทรทัศน์ระบบดิจิตอล ทั้งด้านทฤษฎี และภาคปฏิบัติที่เหมาะสมกับประเทศไทยต่อไป โดย กสทช. กำหนดเป้าหมายในการอนุญาตให้ผู้ให้บริการโครงข่ายโทรทัศน์ในระบบดิจิตอล และการอนุญาตให้ผู้ให้บริการช่องรายการประเภทต่างๆ ภายในปี 2556 นี้

 **---------------------------------------------------------------------------------------------------------**

**ติดต่อสอบถามรายละเอียดเพิ่มเติมได้ที่ :**

**กลุ่มงานขับเคลื่อนภารกิจโทรทัศน์และวิทยุในระบบดิจิทัล**

**สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (สำนักงาน กสทช.)**

**โทรศัพท์ : 0-2271-0151 ต่อ 882, 182 โทรสาร : 0-2278-5493**